ОТЧЕТ ЗА КОНТРОЛНАТА ДЕЙНОСТ НА РИОСВ – Монтана
за периода 01.12.2020 г. ÷ 31.12.2020 г.

1. Кратка обобщена информация за осъществената контролна дейност за периода и резултати от извършената контролна дейност:

През месец декември  2020 г. експертите на РИОСВ - Монтана са извършили 105 проверки на 105 обекта, от които 84 броя планови и 21 броя извънредни. Съставени са два акта. Издадени са две наказателни постановления на стойност 14 000 лв.
Постъпилите суми от глоби и имуществени санкции са 500,00 лева, от еднократни  и текущи санкции по чл. 69 от ЗООС са в размер на 582,63 лв.
Основните акценти в контролната дейност на РИОСВ - Монтана през отчетния период са:
· Проверки на обектите, включени в Годишния план за контролната дейност на инспекцията;
·         Проверки във връзка с писмо на Главна дирекция "Национална полиция"  с цел превенция и пресичане на престъпленията срещу околната среда.

2. Акценти от извършената месечна контролна и административно наказателна дейност:
                 За месец декември 2020 г. са изготвени 7 бр. писмени отговори (по чл. 2, ал. 2 от Наредбата за ОС) на уведомления за инвестиционни предложения, които не подлежат на процедури по реда на глава шеста от Закона за опазване на околната среда (ЗООС). Дадени са 3 бр. указания за провеждане на процедура по преценяване необходимостта от извършване на ОВОС. Издадено е едно решение по ОВОС за неодобряване осъществяването на инвестиционно предложение и едно решение за преценяване необходимостта от извършване на ОВОС, с характер да не се извършва ОВОС. През отчетения период е дадено едно указание за провеждане на процедура, по преценяване необходимостта от извършване на ЕО и е издадено едно решения за преценяване необходимостта от извършване на ЕО, с характер да не се извършва ЕО. Прекратена е една процедура по реда на глава шеста от ЗООС.
             През отчетния период са разгледани 26 броя горскостопански програми и план-извлечения, за които са изготвени и съответните съгласувателни писма. Издадени са 12 броя броя становища на ИП по Наредбата за оценка на съвместимост. Издадени са две решения по оценка на съвместимост.   
	По фактор „отпадъци“ през м. декември 2020 г., по отношение на превантивния контрол е издаден един регистрационен документ за дейности по събиране и транспортиране на отпадъци, четири регистрационни документа са изменени и допълнени и един е прекратен за дейности по събиране и транспортиране на отпадъци. Издадено е едно решение за изменение за третиране на отпадъци. 
             През месец декември са извършени две комплексни проверки по компоненти и фактори на околната среда на следните обекти: „Предприятие за производство на рибни консерви“ с оператор „Компас“ ЕООД - по фактор „шум“ и фактор „отпадъци“; „“Сладкарски цех в с. Сумер“ с оператор „Наслада - 99“ ООД, гр. Враца – проверката е по компонент „въздух“ и  фактор „отпадъци. При проверките не са констатирани нарушения по спазване на екологичното законодателство.

Компонент „Води” 
Взето е участие в две извънредни съвместни проверки на място с представители на БДДР – Плевен и външни експерти на участъци от р. Цибрица и р. Лом в мястото на пресичането на трасето на газопровода „Балкански поток”. Дадено е предписание за предприемане на действия след съгласуване с БДДР – Плевен за поставяне на камъни по дъното на 1/3 от засегнатия участък от р. Цибрица в мястото на пресичане с трасето на газопровода. 
Съставени са два констативни протокола за отмяна на наложени текущи санкции за неспазване на заложените в разрешителните за заустване индивидуални емисионни ограничения на: „Аркус” АД, гр. Лясковец за Обособено производство в гр. Лом и „Компас” ЕООД, гр. Монтана за Предприятие за производство на месни и меснорастителни консерви в с. Комарево, общ. Берковица. 
	
Компонент „Въздух, шум” 
През отчетния период експертът от направлението е извършил една планова проверка за изпълнение на мерките в програмата за КАВ на общ. Монтана. 
Взето е участие в две комплексни проверки по компоненти и фактори на околната среда.
 4 бр. извънредни (1 бр. по писмо на ИАОС за проект КР – КС „Расово“; 3 бр. по заповед на д-р РИОСВ). 
Проверени и оценени доклади от СПИ/СНИ и утвърдени доклади от контролни измервания - 5 броя (2 бр. СНИ - ТЕЦ-Видахим и „ТТК“ АД; 3 бр. доклади контр. изм. на „Монбат“ АД и „Био Пауър Инвест“ ЕООД).
Изготвени писма/информации, участие в РЕЕС, дадени писмени становища и др. – 6 броя (писма/информации – 1 бр. до МОСВ; участие в РЕЕС – 1 бр.; писмени становища – 4 броя).
 През месец ноември са регистрирани по 11 (единадесет) превишения на показател ФПЧ10 в АИС – Видин и в ръчен пункт „РИОСВ – Монтана“ на средноденонощната норма за опазване на човешкото здраве. 

„Управление на отпадъците и опазване на почвите“
През месец декември от експертите от направлението по изискванията на ЗУО са извършени 74  броя  планови проверки, 2 броя комплексни проверки и 11 броя извънредни проверки.
 През отчетния период е извършена проверка на трасе на преносен газопровод "Балкански поток" на място, където се извършва хоризонтално сондиране с цел преминаване на тръбопровода под река Лом, територията на общ. Брусарци, по изпълнение на предписание. Установено е, че предписанието е изпълнено.
През месец декември са извършени четири проверки във връзка с писмо на Главна дирекция "Национална полиция"  с цел превенция и пресичане на престъпленията срещу околната среда.
Експерти от направлението са  участвали в проверка по изпълнение на предписание дадено на кмета на общ. Вършец, за почистване на замърсен терен със строителни и и битови отпадъци, трупове на животни и материали с биологичен произход. При проверката е установено, че предписанието е изпълнено.
Извършена е извънредна проверка на ГКПП Дунав мост, Видин – Калафат, по подадена от ГКПП информация за съмнение за за незаконен превоз до "БГ Рециклинг" ЕООД, площадка в с. Калитиново, общ. Стара Загора. Установено е, че отпадъкът не може да бъде приет на територията на Република България за третиране на площадката. 

 Превантивна дейност „ЕО и ОВОС“
             Експертите от направлението са участвали в 7 бр. планови и в 4 бр. извънредни проверки.

             Фактор „Опасни химични вещества“
          През м. декември експертите от направлението, в изпълнение на задълженията, произтичащи от Закон за защита от вредното въздействие на химични вещества и смеси (ЗЗВВХВС) и подзаконовите му нормативни актове, са извършили самостоятелни и са участвали в комплексни, в т.ч. по заповед планови и извънредни проверки, както следва:
[bookmark: _GoBack]            Извършени са 2 броя съвместни проверки по Заповед № РД – 97/30.01.2020 г. на Министъра на околната среда и водите, по чл. 157 б, ал. 1 от ЗООС на оператори на предприятия, класифицирани с висок рисков потенциал, както следва: „Бореалис Л.А.Т. България“ ЕООД, гр. София – „Складова база за минерални торове“, гр. Лом и „Монбат“ АД, гр. София – „Производство на оловно – кисели АкБ (ИПОКАкБ) и рециклиране на батерии“ - „Монбат“ АД, гр. Монтана.
            Извършена е и 1 брой извънредна проверка във връзка с процедура за издаване на комплексно разрешително на „Булгартрансгаз“ ЕАД, гр. София за обект Компресорна станция за компресиране на природен газ, с. Расово, общ. Медковец, обл. Монтана.
            Извършени са също така 2 броя извънредни съвместни проверки по Заповед № РД – 32/1.12.2020 г на Директора на РИОСВ – Монтана във връзка с пресичане на р. Лом и р. Цибрица от преносен газопровод „Балкански поток“, с възложител „Булгартрансгаз“ ЕАД, гр. София.
             За периода са дадени 2 броя предписания по изпълнение на изискванията на нормативната уредба в областта на химикалите и контрола на опасностите от големи аварии от обекти в териториалния обхват на РИОСВ – Монтана. 
             Изготвени са становища по внесени инвестиционни предложения и процедури по ОВОС, в т. ч. до Изпълнителния директор на ИАОС по Приложение № 6 от Наредбата за условията и реда за издаване на комплексни разрешителни, във връзка с процедура по преразглеждане на КР на “Берг Монтана Фитинги” АД, гр. Монтана и проект за КР на „Булгартрансгаз“ ЕАД, гр. София за Компресорна станция „Расово“ в землището на с. Расово, общ. Медковец.
                          
            Проверки по сигнали
            През отчетния период е извършена проверка по сигнал, препратен от МОСВ за изхвърлено голямо количество органичен отпадък (карантина от рибни продукти) в р. Огоста, под моста на новото околовръстно на гр. Монтана. Извършена е незабавно проверка от експерти на РИОСВ – Монтана, ОДБХ-Монтана и община Монтана на място, с цел изясняване на фактите и обстоятелствата. Установено е изхвърлено количество рибна карантия, изспана на брега на реката между две от опорите на моста, вследствие на което същата се е оттекла по склона в реката. Усетена е специфична миризма на риба. Констатираното количество е около 30-40 кг. На мястото са забелязани следи от автомобил, но не е възможно да се установи извършителя. Водите на реката в района преди мястото на изхвърляне на карантията и след него са видимо бистри и без оцветяване. 
            
          През месец декември са дадени  6  броя предписания
        1. На кмета на общ. Берковица в протокол от проверка е дадено предписание за  терен в местността „Бдински друм“, земл. с. Боровци, общ. Берковица, да се изясни собствеността на замърсения терен и се предприемат мерки за почистването му, в срок 04.01.2021 г.	
	2-3. На управителя на „Бореалис Л.А.Т. България“ ЕООД, гр. София, за обект складова база за минерални торове в гр. Лом в протокол от проверка са дадени 2 предписания – да се изготви и представи собствена оценка за възможни случай, за непосредствена заплаха за екологични щети и на случай на причинени екологични щети, както и оценка на безопасното съхранение на опасните химични вещества и смеси. Срок на изпълнение 21.01.2021 г.
       4-6. На изпълнителният директор на „Булгартрансгаз“ ЕАД с писмо на РИОСВ – Монтана са дадени 3 броя предписания – след съгласуване с БДДР-Плевен да се поставят камъни на дъното на засегнатия участък от река Цибрица в мястото на пресичане на трасето от газопровод „Балкански поток“ с големина 20х20 см, разположени на групи, мозаечно, еднослойно, покриващи около 1/3 от площта на участъка; да се залеси имот с идентификатор № 10255.180.36, земл. на с. Василовци, общ. Брусарци с бяла върба, бяла топола и/или черна топола, разположен в района на пресичане на трасето на газопровод „Балкански поток“ през река Лом; да се рекултивират терените, попадащи в границите на  ЗЗ BG 0000336  „Златия“ и  ЗЗ BG 0000503  „Река Лом“, включващи местата на пресичане, съответно на реките Цибрица и Лом с растителност, максимално близка до естествената, с тревни видове за възстановяване на пасища и ливади и/или семена на видове от района. Срок на изпълнение 30.04.2021 г.

3. Кратък анализ на постигнатите резултати в областта на опазване на околната среда от осъществената контролна дейност:
  В резултат на контролната дейност се наблюдава подобряване отношението на операторите към привеждане на стопанисваните от тях обекти, оборудване и инсталации, в съответствие с изискванията на екологичното законодателство.

4. Кратко обобщение по отношение на постигнат ефект спрямо околната среда, бизнеса и обществеността от осъществената контролна дейност:

През отчетния период е проведен Експертен екологичен съвет – Разглеждане доклад по ОВОС на ИП „Експлоатация на инсталация за обезвреждане на отпадъци от хуманното и ветеринарното здравеопазване и от фармацевтични производства“ в ПИ в гр. Монтана“ с възложител „Огоста 2017“ ООД, гр. Монтана. 
    Експерти от екоинспекцията са участвали в: ДПК за строеж „Разширение на газопреносна инфраструктура – Балкански поток, част А8“; ДПК за строеж „Разширение на газопреносна инфраструктура – Балкански поток, част А9“;  ДПК за строеж „Разширение на газопреносна инфраструктура – Балкански поток, част „Компресорна станция Расово“; ДПК за строеж „Реконструкция на ул. „Индустриална 1120 м“ , гр. Монтана, ДПК за строеж „Реконструкция на ул. „Индустриална 1931 м“, гр. Монтана;  ДПК за строеж „Парова централа“ с. Покрайна, общ. Видин към „Олимекс“.
             За отчетния период са извършени 4 броя проверки по изпълнение на проекти в кампанията за „Чиста околна среда“, финансирани от ПУДООС, реализирани в населени места на територията в обл. Монтана и обл. Видин.
            Екип експерти от РИОСВ – Монтана прегледа, оцени и класира литературните творби в конкурса на тема: „Защитените територии – зелените тайни на Северозапада“. Наградените участници в конкурса получиха грамоти и предметни награди.


